తెలంగాణలో మహిళా తహసీల్దార్ దారుణహత్య WATCH LIVE TV
కోహ్లి దోస్త్.. కేఎల్ రాహుల్‌పై వేటు పడింది..!
శ్రీలంకతో జరుగుతున్న ఐదో వన్డే‌లో భారత తుది జట్టు ఎంపిక అందర్నీ ఆశ్చర్యపరిచింది. కెప్టెన్ కోహ్లి ఏకంగా జట్టులో
TNN | Updated:
Sep 3, 2017, 03:42PM IST
శ్రీలంకతో జరుగుతున్న ఐదో వన్డే&zwnj;లో భారత తుది జట్టు ఎంపిక అందర్నీ ఆశ్చర్యపరిచింది. కెప్టెన్ కోహ్లి ఏకంగా జట్టులో నాలుగు మార్పులు చేశాడు. ఇందులో తన తల్లి అనారోగ్యం కారణంగా భారత్&zwnj;కి వచ్చేసిన శిఖర్ ధావన్ స్థానంలో అజింక్య రహానె వస్తాడని శనివారం రాత్రే అందరికీ తెలిసినా.. మిగిలిన మూడు మార్పులు మాత్రం ఎవరూ ఊహించనివే. ఆల్&zwnj;రౌండర్ హార్దిక్ పాండ్య, మిడిలార్డర్ బ్యాట్స్&zwnj;మెన్ కేఎల్ రాహుల్, స్పిన్నర్ అక్షర్ పటేల్&zwnj;ని తుది జట్టు నుంచి తప్పించిన కోహ్లి వారి స్థానంలో కేదార్ జాదవ్, భవనేశ్వర్ కుమార్, చాహల్&zwnj;కి అవకాశమిచ్చాడు. ఇందులో కేఎల్ రాహుల్&zwnj;పై వేటు పడినట్లు తెలుస్తుండగా.. మిగిలిన ఇద్దరికీ విశ్రాంతినిచ్చారు.
ఐదు వన్డేల ఈ సిరీస్&zwnj; ఆరంభం నుంచి కేఎల్ రాహుల్ చెప్పుకోదగ్గ స్థాయిలో రాణించలేదు. తొలి వన్డేలో బ్యాటింగ్ అవకాశం రాకపోయినా.. రెండో వన్డేలో భారత్ జట్టు కష్టాల్లో నిలిచిన దశలో అతను పేలవ షాట్&zwnj; కోసం యత్నించి ఔటైన తీరు తీవ్ర విమర్శలకి గురి చేసింది. తర్వాత జరిగిన రెండు వన్డేల్లోనూ రాహుల్ పేలవ ఫామ్&zwnj;ని కొనసాగించాడు. దీనికి నిదర్శనమే అతను ఈ వన్డే సిరీస్&zwnj;లో చేసిన 4, 17, 7 స్కోర్లు. ఒకవైపు జట్టులో స్థానం కోసం తీవ్ర పోటీ నెలకొన్న నేపథ్యంలో కోహ్లి కూడా కేఎల్ రాహుల్&zwnj;పై కఠిన నిర్ణయం తీసుకోక తప్పలేదు. ఐపీఎల్&zwnj;లో రాయల్ ఛాలెంజర్స్ బెంగళూరు ఆడుతున్న ఈ ఇద్దరు గత రెండేళ్లుగా చాలా సన్నిహితంగా మెలుగుతున్నారు. శ్రీలంకతో టెస్టు సిరీస్&zwnj;లో కూడా కేఎల్ రాహుల్ కోసం.. తొలి టెస్టులో 80పైచిలుకు పరుగులు చేసిన అభినవ్ ముకుంద్&zwnj;పై వేటు వేసేందుకు కోహ్లి వెనుకాడలేదు.